Dette må være Paleochoras beste utsikt, og leiligheten var perfekt! Olga møtte oss med et smil da vi kom og var behjelpelig gjennom hele ferien - om det skulle være noe var det bare å ringe. Olga må være verdens hyggeligste dame!

Leiligheten er utstyrt med alt man trenger. Det var litt dårlig internettdekning da vi var der, men verten fortalte at de skulle se på dette. Leiligheten ble rengjort hver dag, og vi fikk nye håndklær og sengetøy.

Jeg ser at noen har klaget på støy ettersom det er en bar i nabolaget. Dette plaget ikke oss. Det var god isolasjon i leiligheten, og vi hadde ikke behov for å ha dørene oppe på natten ettersom airconditionen funket helt ypperlig.

Harmony Paleochora ligger i hjertet av den sjarmerende byen, og det er kort vei til strender, bakeri og alt annet man måtte trenge.

Vi har hatt et helt fantastisk opphold på Harmony Paleochora, og ønsker absolutt å komme tilbake. Forrige gang vi var i Paleochora bodde vi på Libyan Princess. Harmony Paleochora var absolutt like bra - om ikke bedre. Vi vil anbefale Harmony Paleochora på det varmeste!